Amb més de 4.000 gossos registrats genèticament, Paterna es converteix en la 2a ciutat d'Espanya amb major cens d'ADN caní
19/04/2022

# Amb més de 4.000 gossos registrats genèticament, Paterna es converteix en la 2a ciutat d'Espanya amb major cens d'ADN caní

[![Amb més de 4.000 gossos registrats genèticament, Paterna es converteix en la 2a ciutat d'Espanya amb major cens d'ADN caní](/images/noticias/2022/4/8005/8005_lg.jpg)](/images/noticias/2022/4/8005/8005_lg.jpg)

19.04.2022

*   Paterna es converteix juntament amb Màlaga en una de les ciutats espanyoles amb més gossos registrats en el cens genètic en menys d'un any i en la primera de la Comunitat Valenciana
*   Mercedes Navarro: “L'aposta de l'Ajuntament, la col·laboració de les clíniques veterinàries i el bon acolliment d'aquesta mesura per part de la ciutadania paternera han sigut fonamentals per a l'èxit d'aquesta iniciativa que permetrà que les mascotes estiguen més protegides i la ciutat més neta”

Més de 4.000 gossos compten ja amb l'ADN paterner, o cosa que és el mateix, ja formen part del cens genètic posat en marxa per l'Ajuntament de Paterna a la fi de l'any passat.

Així ho ha revelat hui la regidora de Benestar Animal, Mercedes Navarro qui ha explicat que “aquesta important xifra en el cens converteix a Paterna en el municipi de Comunitat Valenciana amb més gossos registrats genèticament i el segon d'Espanya”.

Referent a això, la regidora ha detallat que “en tot just sis mesos, el municipi ha descrit una evolució equiparable a la de grans ciutats com Màlaga, una de les pioneres i principal espill en el qual es miren els nuclis urbans que implanten el cens d'ADN caní com a model d'èxit”.

Així mateix ha assenyalat que “l'excel·lent evolució de la implantació del cens genètic caní a Paterna demostra el compromís de l'Ajuntament amb la millora de la convivència entre veïns i animals, la col·laboració demostrada per les clíniques veterinàries que realitzen la presa de mostres i el bon acolliment que ha tingut la iniciativa entre la població propietària de gossos”.

Precisament per a agrair aquest compromís a la seua ciutadania amb el benestar i la tinença responsable d'animals, l'Ajuntament ha difós un vídeo de reconeixement i d'explicació del registre d'ADN caní la implantació del qual, permetrà – tal com ha recordat Navarro – “que les mascotes estiguen més protegides davant robatoris, abandons i maltractaments, i la ciutat més neta, ja que l'ADN caní permet també identificar als qui no recullen els excrements dels seus gossos”.